**Gråbrun tigerspinner**  (*Diaphora mendica*) er en bjørnespinner (Arctiidae).

Utseende
--------

Kålorm
Gråbrun tigerspinner har en tykk og håret kropp, særlig brystpartiet har ganske lange hår. Kjønnene er ulike. Vingespennet er mellom 26 og  37 millimeter. Vingene holdes taklagt bakover kroppen i hvile.

Hunner har flere små tydelige flekker på de lyse hvite vingene. Bakkroppen er hvit, ganske tykk, med en liten mørk trekantet flekk på oversiden av hvert ledd. 

Hannen har ensfargede bleke brunlige vinger. Hannene har også noen små flekker på vingene, men disse blir lite synlig på de ellers ganske mørke vingene. Kroppen er forholdsvis tykk bakover, brunlig som vingene og med en liten mørk trekantet flekk på oversiden av hvert ledd. 

Enkelte arter bjørnespinnere i delgruppen Arctiinae kan kanskje forveksles med andre sommerfugler, kanskje særlig andre arter i gruppen Noctuoidea. Men de kan skilles fra disse ved de to duftkjertlene hunnene har like ved eggleggingsåpningen, helt bakerst på bakkroppen. Samt at mange av artene har en bakkropp i rødt eller orange med mørke flekker. Mens høreorgan (Tympanalorgan) på siden av brystet (metathorax) er felles for gruppen Noctuoidea.

Larvene er ofte sterk behåret med rød-brune hår både på siden og ryggen. Hårene er arrangert i dusker på hvert ledd. Disse danner rekker av hårdusker bakover kroppen. Både kroppen og hårduskene har samme farge. Utvokst blir den ca. 4-5 centimeter lang.

Levevis
-------

Gråbrun tigerspinner foretrekker åpne steder med løvskog og åpent busksatt terreng. På lune områder i skogkanter, veigrøfter og kraftlinjegater. Flygetiden er tidlig om forsommeren, i mai og juni. Den er nattaktiv om dagen, ofte på undersiden av et blad. 

Hunnen legger opptil 250 egg rett på næringsplanten, eggene legges i små grupper.

Larvene lever på ulike planter og urter. De lever av å gnage blad av stornesle, vier, bjørk, groblad, melde (*Atriplex* og *Chenopodium*), geitrams, då, springfrø, hagesalat, tvetann, kattehale, krushøymol, skogsvinerot og kløver. Mange av larvene hos bjørnespinnerne er mest aktive om natten. 

Larvene er vanligvis aktive om dagen. Larven er utvokst om høsten og er da ca. 4-5 centimeter lang. De begynner da ofte å vandre for å finne et sted å forpuppe seg. 

Gråbrun tigerspinner tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er ofte radikalt forskjellige fra de voksne, både i levevis og i kroppsbygning. Mellom larvestadiet og det voksne stadiet er et puppestadium, en hvileperiode, der bjørnespinnerens indre og ytre organer endres. I hvilestadiet ligger puppen i en kokong larven har spunnet. Kokongen er ofte delvis gjennomskinnelig spunnet og består også ofte av noe av larvens hårbekledning. Den overvintrer i puppestadiet og klekkes til våren.

Utbredelse
----------

Den er utbredt i Europa fra Storbritannia østover til Libanon, nord til Skandinavia, østover i Russland. Den finnes øst gjennom Sibir, men ikke lengst nord. I sørøstlige Norge langs kysten til Vest-Agder.

Navnet
------

Det latinske navnet *Diaphora* betyr *skilt, skille seg ut, omkringflygende* fra (gresk *diafero*). Navnet *mendica* betyr *tigger*, og det henspiller trolig på den grå fargen hos hannen. På svensk heter den *Grå tigerspinnare*, på engelsk *Muslin Moth*.

Systematisk inndeling
---------------------

**Treliste**
* sommerfugler (Lepidoptera)
	+ gruppe **Apoditrysia**
		- gruppe **storsommerfugler**
			* gruppe / overfamilie **Noctuoidea**
				+ familie **bjørnespinnere** (Arctiidae)
					- delgruppe Arctiinae
						* **Gråbrun tigerspinner (*Diaphora mendica* (Clerck, 1759) )**

Litteratur
----------

* Hydén, N. Jilg, K. & Östman, T. 2006. Nationalnyckeln till Sveriges flora och fauna. *Fjärilar: Ädelspinnare-toftsspinnare. Lepidoptera: Lasiocampidae-Lymantriidae.* ArtDatabanken, SLU, Uppsala. ISBN 91-88506-59-2
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8
* G.S. Robinson m.fl. (2010). «HOSTS - a Database of the World's Lepidopteran Hostplants». Natural History Museum. Besøkt 29. september 2023.

Eksterne lenker
---------------

* (en) *gråbrun tigerspinner* i Global Biodiversity Information Facility Rediger på Wikidata

* (no) *gråbrun tigerspinner* hos Artsdatabanken Rediger på Wikidata

* (sv) *gråbrun tigerspinner* hos Dyntaxa Rediger på Wikidata

* (en) *gråbrun tigerspinner* hos Fauna Europaea Rediger på Wikidata

* (en) *gråbrun tigerspinner* hos NCBI Rediger på Wikidata

* (en) *Kategori:Diaphora mendica* – bilder, video eller lyd på Wikimedia Commons Rediger på Wikidata

* (en) *Diaphora mendica* – galleri av bilder, video eller lyd på Wikimedia Commons Rediger på Wikidata

* *Diaphora mendica* – detaljert informasjon på Wikispecies Rediger på Wikidata
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
* Fauna Europaea Web Service (2004) Fauna Europaea version 1.1, www.faunaeur.org Arkivert 2. juni 2017 hos Wayback Machine.
* Norsk Entomologisk forening – for deg som vil lære mer om insekter.